
Projekti „Narva Laste Loomemaja rekonstrueerimise ning varustamise II etapp“ omafinantseerimise kinnitamine ja teostaja määramine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnavara- ja Majandusameti ja Narva Laste Loomemajaga valmistavad ette eeltaotlust „Narva Laste Loomemaja rekonstrueerimise ning varustamise II etapp“ vastavalt „Perioodi 2007–2013 struktuuritoetuse seaduse” § 3 lõike 3 alusel Vabariigi Valitsuse heaks kiidetud ja Euroopa Komisjoni kinnitatud “Elukeskkonna arendamise rakenduskava” prioriteetse suuna 5: Hariduse infrastruktuuri arendamine alasuuna 5.5.4 Avatud noortekeskuste, teavitamis- ja nõustamiskeskuste ning huvikoolide kaasajastamise investeeringute kavale. Eeltaotluse esitamise tähtaeg on 16. mai 2011.

Käesoleval ajal on realiseerimisel esimene projekt «Narva Laste Loomemaja rekonstrueerimine ning varustamine”. Selle projekti raames teostatakse järgmiseid töid: ehitusprojekti koostamine kogu Narva Laste Loomemaja kohta, ventilatsiooni paigaldamine, keskkütte soojusvarustuse uuendamine, kanalisatsioonitorustiku väljavahetamine, põrandate ja uste asendamine uutega, aula rekonstrueerimine, valgusvarustuse (juhtmed ja valgustid) väljavahetamine, tehniliste töökodade remont, hoone vihmavee äravoolusillutise tegemine, fassaadi soojustamine, lifti šahti ehitamine, uue katuse paigaldamine, kaasaegsete seadmete ja mööbli soetamine, mõnede ruumide rekonstrueerimine. Projekti prioriteediks ruumide rekonstrueerimise osas on korpus B ja osaliselt korpus A (kolmekorruseline hoone). Kokku teostatakse selle projekti tulemusel 70% kogu hoone vajalikest töödest. Projekt lõpeb käesoleva aasta augustis.
Jätkuprojekt „Narva Laste Loomemaja rekonstrueerimise ning varustamise II etapp“ näeb ette hoone kapitaalremondi jätkamist ehk 2. ja 3. korruse ruumide kapitaalremonti, koridoride remonti, juurdeehitise ehitamist looduse osakonna loomiseks, tuulekoja remonti, lifti paigaldamist, territooriumi osalist heakorrastamist ning vajaliku sisustuse ja inventari soetamist.
Jätkuprojekti üldsumma moodustab 564 412 eurot, millest toetus moodustab 530 547 eurot, omafinantseering 33 865 (6%) eurot. Projekti teostamine on planeeritud 2011. – 2013. aasta peale. 
2. ÕIGUSLIKUD ALUSED
Kohaliku omavalitsuse korralduse seaduse (edaspidi KOKS) § 22 lg 1 p 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava.

VLES § 81 lg 2 p 1 kohaselt kohaliku omavalitsuse üksus ning raamatupidamise seaduse mõistes tema otsese või kaudse valitseva mõju all olev üksus, mille tuludest üle poole moodustavad tulud vallalt, linnalt, riigilt või muudelt avalik-õiguslikelt juriidilistelt isikutelt või eelnimetatud isikute valitseva mõju all olevatelt sihtasutustelt (edaspidi sõltuv üksus), võivad võtta laenu, kapitalirendi- ja faktooringukohustusi, teenuse kontsessioonikokkuleppest tekkivaid kohustusi, pikaajalisi kohustusi tarnijate ees ja muid pikaajalisi kohustusi, mis nõuavad raha väljamaksmist järgmistel eelarveaastatel, ainult toetuste sildfinantseerimiseks või nende saamiseks vajaliku omafinantseeringu tagamiseks perioodi 2007–2013 struktuuritoetuse seaduse alusel saadud või saadav toetus.

VLES § 81 lg 4 kohustab omavalitsusüksust kooskõlastama enda ja temast sõltuva üksuse poolt võetava käesoleva paragrahvi lõigetes 2 ja 3 nimetatud kohustuse Rahandusministeeriumiga.
Vastavalt KOKS § 4 p-le 2 linnavalitsus on omavalitsuse täiteorgan ja KOKS § 30 lg 1    p 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Seega võib volikogu volitada linnavalitsuse või selle asutuse esindama kohaliku omavalitsuse suhetes riigiorganitega kui see on seotud volikogu otsuse täitmisega ja esindamine on seotud valitsuse tegevuse eesmärkidega.

3. OTSUS
3.2 Kinnitada projekti „Narva Laste Loomemaja rekonstrueerimise ning varustamise II etapp“ omafinantseering 2011. - 2013. aastal kokku kuni 33 865 euro ulatuses.

3.3 Narva Linnavalitsusel esitada Rahandusministeeriumile projekti positiivse rahastamisotsuse korral laenu võtmise taotlus punktis 3.1 nimetatud omafinantseeringu katmiseks aastatel 2011-2013 järgmiselt: 2011. aastal 8 318  eurot; 2012. aastal kuni 15 000 eurot; 2013. aastal kuni 10 547 eurot. 
3.4 Narva Linnavalitsusel vormistada Narva Laste Loomemajale kinnituskiri ruumide aadressil Partisani 2 kasutamise kohta huvikoolina 5 aasta jooksul pärast projekti lõppu.
3.5 Projekti teostajaks määrata Narva Linnavalitsuse Linnavara- ja Majandusamet (reg 75029837) koos kõigi taotleja õiguste ja kohustustega.  
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

